නිට්ටඹුව කිරිඳිවැල පාරේ අත්තනගල්ල හන්දියෙන් හැරී අලවල - දුනුමාල හරහා මෙම උඩුවක ඇල්ල නැරඹීමට පැමිණිය හැක. දුනුමාලේ සිට කිලෝමීටරයක් පමණ දුරින් මෙම ඇල්ල පිහිටා ඇත. ඇල්ල නැරඹීමට හා දිය නෑමට පැමිණෙන සංචාරකයින්ගේ ආහාරපාන අවශ්‍යතා සඳහා ඇල්ල ආරම්භයේ කුඩා ගිමන්හල ඇත. මෙම ගිමන්හල අසල ඇති කුඩා අඩිපාර ඔස්සේ උඩුවක ඇල්ලට ගමන් කිරීමට හැක. උඩුවක ඇල්ලේ සුන්දරත්වය කෙමෙන් කෙමෙන් දිය වී යන බව ගම්වාසීන් පවසයි. ඇතැම් සංචාරකයින් පැමිණ ඇල්ලේ සුන්දරත්වය විනාශ කරමින් යන බවත් මෙවැනි සුන්දර ස්ථානයන් විනාශ කිරීම මහා අපරාධයක් බවත් උඩුවක ගම්වාසීන් පෙන්වා දෙයි. මෙම ඇල්ල ගම්පහ දිස්ත්‍රික්කයට තිබෙන ආසන්නතම සහ සුන්දරතම ඇල්ල උඩුවක ඇල්ල බව ගම්වාසීන්ගේ මතයයි. මෙම ඇල්ල විනාශ වීම වලැක්වීම සඳහා කිසියම් විධිමත් වැඩපිළිවෙලක් ක්‍රියාත්මක කරන ලෙසට ප්‍රදේශවාසීන් වගකිව යුතු ආයතන වලට දැනුම් දී ඇතත් මේ වන තෙක් එයට නිසි විසඳුමක් ලබා දීමට බලධාරීන් අපොහොසත් වී තිබෙන බව ගම්වාසීන් පෙන්වා දෙයි. පොලීසිය සහ විශ්ව විද්‍යාල ශිෂ්‍යයින් කිහිපදෙනෙක් අවස්ථා දෙකකදී මෙම ඇල්ල අවට සුද්ධ පවිත්‍ර කර තිබෙන අතර ගම්මු හැකි පමණින් මෙම ඇල්ලේ අසිරිය විනාශ කිරීම වැලැක්වීමට කටයුතු කරයි. උඩුවක ඇල්ල නැරඹීමට හා දිය නෑමට දෛනිකවම පැමිණෙන සංචාරකයින් ප්‍රමාණය 200කට අධික පමණ වන අතර මොවුන් රැගෙන එන සියළු අපද්‍රව්‍ය ඇල්ල අසල වනයට දමා යන බව ගම්වාසීන් පවසයි.
උඩුවක ඇල්ල නැරඹීමට හා දිය නෑමට දෛනිකව පැමිණෙන සංචාරකයින් ප්‍රමාණය කොපමණද?
200කට අධික පමණ